open-index/open-wikipedia-markdown huggingface dataset:
Ruth Bosibori

**Ruth Bosibori Nyangau** (pia huandikwa **Ruth Bisibori**; alizaliwa Bosiango, karibu na Kisii, 2 Januari 1988) ni mwanariadha Mkenya anayekimbia katika mashindano ya umbali wa kati na ni mtaalamu katika shindano la steeplechase mita 3,000.

Mwezi Julai 2007 alikuwa mshindi wa kwanza wa mashindano ya All-Africa Games, kwani ilishindaniwa mara ya kwanza mwaka huo. Mwezi Agosti mwaka uo huo alimaliza  wa nne  katika Mashindano ya dunia katika rekodi ya dunia ya wanariadha wachanga ya dakika 9:25.25. Rekodi ya awali ilikuwa 9:30.70 ilikuwa imewekwa na Melissa Rollison. . Alimaliza wa tatu katika mashindano ya Mabingwa wa Afrika mwaka 2008.

Bosibori alianza kukimbia mwaka 2003 alipokuwa katika chuo cha upili cha Kebirichi. Aliajiriwa na Polisi wa Kenya baada ya kushinda michuano ya mkoa mwaka 2007. Amezoea kukimbia miguu mitupu.

Alishinda tuzo la Mwanariadha wa kike ambaye ana ahadi zaidi mwaka 2007 katika sherehe za Kenya Sports Personality of the Year Kocha wake ni Dan Muchoki 

## Mafanikio 
## Tanbihi
## Marejeo
* 
* Pace Sports Management 

Jamii:Waliozaliwa 1988
Jamii:Watu walio hai
Jamii:Wanariadha wa umbali wa kati
Jamii:Wanariadha wa Kenya
Jamii:Wanariadha katika Olimpiki ya 2008
Jamii:Wanariadha wa Olimpiki wa Kenya
Benjamin Limo

thumbnail|right|200px|Benjamin Limo

**Benjamin Kipkoech Limo**  (alizaliwa 23 Agosti 1974 katika Chepkongony, Uasin Gishu) ni mkimbiajiwa umbali ya katikati kutoka Kenya   . Yeye hukimbia kila umbali kutoka mita 1500 hadi mitA 10,000, lakini hasa hushiriki katika mbio za umbali wa mita 5000 , ambapo yeye ameshinda medali za kimataifa.

Limo alienda shule za sekondari za Chebara na Lelboinet , lakini alijiunga na Jeshi la Kenya mwaka wa 1993, bila kumaliza masomo yake. Alianza mafunzo kwa ukamilifu mwaka wa 1996 na alikuwa na makao yake katika jeshi katika kambi ya Ngong, karibu na mji mkuu Nairobi. Yeye alishiriki katika mbio za kimataifa za nyika mjini Marrakech, Morocco mwaka wa 1998 na kumaliza wa nne katika mbio fupi. Hiyo ilikuwa shindano k\lake la kwanza nje ya nchi.

Medali yake ya kwanza ya kimataifa aliishinda mwaka wa 1999, wakati yeye alishinda mbio za nyika za dunia mwaka wa 1999 na kuwekwa katika nafasi ya pili katika mbio za mita 5000 katika mbio za dunia, sekunde moja nyuma ya Salah Hissou. Ona kwamba haya yaliyotokea mwaka mmoja baada ya mbio yake ya kwanza ya mita 5000 .

Mwaka wa 2002, Limo alishinda medali ya fedha katika Michezo ya Jumuiya ya Madola na katia mashindano ya Mabingwa wa Afrika. Katika mwezi wa Agosti 2005 alimshinda mbioSileshi Sihine na akawa bingwa wa ulimwengu. Yeye alishinda medali ya shaba katika mbio za mita 5000 mwaka wa katika mashindano ya Jumuiya ya madola.

Benjamin Limo hajawahi kushiriki katika Michezo ya Olimpiki, kutokana na kanuni ambayo inaruhusu wanariadha watatu tu kutoka kila taifa kushiriki. Taifa lake la Kenya lenye wingi wa wakimbiaji wema wengi wa  umbali wa katikati, ni vigumu mno kwake kuhitimu.

Yeye alikimbia mbio refu mara ya kwanza mwezi wa Oktoba 2008 na kumaliza katika nafasi ya 12 katika mbio refu zaAmsterdam

Limo ilitunukiwa tuzo la mwanariadha bora mwanamume nchini kenya mwaka wa 2005  Yeye husimamiwa naRicky Simms wa Pace Sports Management.

Yeye ana mke na watoto wanne (kufikia mwaka wa 2006).

Limo hana uhusiano na bingwa wa dunia Richard Limo, lakini huenda ana uhusiano wa mbali na mkimbiaji mwingine wa Kenya, Felix Limo 

## Marejeo
* 
* IAAF: Focus on Athletes 
* Pace Sports Management 
* 

Jamii:Waliozaliwa 1974
Jamii:Watu walio hai
Jamii:Wanariadha wa Kenya
Jamii:Wanariadha wa umbali wa kati
Vladimir Putin

**Vladimir Vladimirovich Putin**, (kwa Kirusi Владимир Владимирович Путин; alizaliwa 7 Oktoba 1952) ni mwanasiasa wa nchini Urusi. Mara nne alichaguliwa kuwa Rais wa Shirikisho la Urusi, mara ya mwisho kwenye mwaka 2018; awamu za kwanza zilikuwa kutoka 2000 hadi 2008. Kuanzia Agosti 1999 hadi Mei 2000, tena kuanzia 2008 hadi 2012 alikuwa waziri mkuu wa Urusi. Baadaye aligombea tena uraisi aliporudishwa mwaka 2018. 

Alikaimu kiti cha Urais tarehe 31 Desemba 1999, pale rais Boris Yeltsin alipojiuzulu kwa ghafla. Kisha Putin akashinda uchaguzi wa rais mnamo mwaka wa 2000. Mnamo mwaka wa 2004, alichaguliwa upya na kushinda, hivyo aliendelea na kipindi chake cha pili hadi tarehe 7 Mei 2008.

Putin ni Mrusi wa Kanisa la Kiorthodoksi; mama yake alikuwa Mkristo wa kujitolea aliyekuwa akihudhuria katika kanisa wakati baba yake hakuamini Mungu. Mama yake hakuweka usaidizi wowote nyumbani lakini alihudhuria kanisani mara kwa mara japokuwa serikali ilinyanyasa dini yake kwa wakati huo. Mama yake alimbatiza kwa siri akiwa mdogo na mara kwa mara alimpeleka kuabudu.

Katika michezo Putin ameonekana mara kwa mara akiendeleza tasnia ya michezo kama vile kuendesha baiskeli, kutereza kwa ski, badminton.

## Maisha ya awali
Vladimir Vladimirovich Putin alizaliwa Oktoba 7, 1952, huko *Leningrad* (ambayo sasa inajulikana kama Saint Petersburg), Urusi, ambayo wakati huo ilikuwa sehemu ya Umoja wa Kisovyeti. Alikuwa mtoto wa mwisho kati ya watoto watatu wa Maria Ivanovna Putina na Vladimir Spiridonovich Putin, ingawa kaka zake wawili walifariki kabla yake kuzaliwa. Baba yake aliwahi kuwa mwanajeshi wa lazima katika Jeshi la Wanamaji la Kisovyeti na baadaye akahudumu katika NKVD wakati wa Vita vya Pili vya Dunia. Putin alikulia katika nyumba ya kijamaa na familia nyingine, akiwa katika mazingira ya kawaida na yenye nidhamu ndani ya jamii ya wafanyakazi.

Tangu akiwa mdogo, Putin alionesha hamu katika michezo ya mapambano na mazoezi ya mwili, hususan judo na sambo, sanaa ya mapambano ya Kirusi. Alikuwa pia na uwezo mzuri kitaaluma na alitamani kufanya kazi katika vyombo vya usalama vya Kisovyeti. Alisomea sheria katika Chuo Kikuu cha Jimbo la Leningrad na kuhitimu mwaka 1975. Akiwa chuoni, alijiunga na Chama cha Kikomunisti cha Umoja wa Kisovyeti na alifundishwa na Anatoly Sobchak, profesa wa sheria ambaye baadaye alikua meya wa Saint Petersburg na kuwa na mchango mkubwa katika kuinuka kwa Putin kisiasa.

Baada ya kuhitimu, Putin alijiunga na KGB, chombo kikuu cha usalama cha Umoja wa Kisovyeti. Alipitia mafunzo katika shule ya 401 ya KGB huko Leningrad kabla ya kuteuliwa kushughulikia masuala ya ujasusi wa ndani katika mji wake. Baadaye alihamishiwa Dresden, Ujerumani Mashariki, kutoka mwaka 1985 hadi 1990. Huduma yake ya awali ndani ya KGB ilimpa uelewa wa kina wa masuala ya kijasusi na uhusiano wa kimataifa, jambo ambalo liliweka msingi wa mtindo wake wa uongozi na mikakati ya kisiasa katika siku za baadaye.
## Marejeo
Jamii:Waliozaliwa 1952
Jamii:Watu walio hai
Jamii:Wanasiasa wa Urusi
Jamii:Marais wa Urusi
Jamii:Vladimir Putin
Dubai Gold Souk

200px|thumbnail|Dubai Gold Souk ina barabara nyembamba zilizopangwa na maduka mengi yanayouza dhahabu.
200px|thumbnail|Duka moja la dhahabu iliyomo Gold Souk.
**Dubai Gold Souk** (Kiarabu: دبي سوق الذهب au **Gold Souk**) ni soko la jadi lililopo mjini Dubai. Soko hili lipo mjini mashariki mwa Dubai katika sehemu za biashara wilayani Deira. Kuna zaidi ya wauzaji 300 wanaofanya biashara. Kuna maduka ya rejareja katika soko hili yanayojulikana kama Damas, ARY jewellery, Prima Gold na Joy Allukas jewellery. Vilevile kuna maduka madogo madogo yanayojihusisha na biashara ya dhahabu pekee yake. Dubai Gold Souk iko katika maeneo ya Al Dhagaya. Kwa kutumia makadirio, takriban tani 10 za dhahabu hupatikana wakati wowote katika *Souk* . Mipaka yake ya kaskazini ni Dubai Fish na Vegetable Market na Deira Corniche.

Biashara katika *Soko* hili la dhahabu iliimarishwa wakati wa miaka ya 1940 kutokana na mfumo wa Dubai wa kuruhusu biashara huria iliyovutia wanabiashara kutoka India na Iran kuanzisha maduka katika *Soko* hilo. Hata kama bei ya dhahabu ilizorota kote duniani katika soko la kimataifa, thamani ya biashara ya dhahabu na almasi kwa jumla njini Dubai, isiyo ya moja kwa moja na biashara ya mafuta, iliongezeka kutoka 18% mwaka 2003, hadi 24% mwaka 2004. Mwaka 2003, thamani ya biashara ya dhahabu mjini Dubai ilikadiriwa kuwa Dirhamu Bilioni 21 (dola bilioni 5.8), wakati biashara ya almasi ilikadiriwa kuwa Dirhamu Bilioni 25 (Dola bilioni 7) mwaka 2005. India ni mnunuzi mkubwa kabisa wa dhahabu, ikikadiria wastani wa 23% (2005) kwaa jumla ya dhahabu mjini Dubai katika biashara ya mwaka 2005. Uswisi ulikuwa msambazaji mkubwa wa dhahabu iliyomo Dubai. Vilevile, Bara Hindi ilikuwa na wastani wa 68% ya almasi yote inayohusiana na biashara mjini Dubai; Ubelgiji ikikadiriwa kuwa takriban ya 13% katika biashara ya almasi mjini Dubai (2005). 

## Marejeo 
Jamii:Dubai
Jamii:Uchumi wa Dubai
New England Revolution

thumb|right|Nembo ya kilabu ya mpira wa miguu ya New England Revolution.
**New England Revolution**, pia inajulikana kama **Revs**, ni kilabu maarufu ya mpira wa miguu kutoka nchini Marekani. 

Kilabu hii uchezea sana katika uwanja wao wa nyumbani maarufu kama Gillette Stadium katika Foxboro, Massachusetts, karibu na Boston.

## Viungo vya nje 
*  Tovuti rasmi 

Jamii:Vilabu Mpira vya Marekani
Jamii:Massachusetts
Jamii:New England
Airkenya

**Airkenya Express**  ni aina ya ndege iliyo na makao mjini Nairobi, Kenya. Airkenya husafirisha watu kote nchini Kenya na hata pia hadi Tanzania. Makao yake makuu ni katika Uwanja wa ndege wa Wilson, Nairobi.

## Historia 
Airkenya Express ilianza kazi mwaka 1987 kutoka kwa kuunganishwa kwa Air Kenya na Sunbird Aviation. Makampuni haya mawili yalikuwa na uzoefu katika anga wa zaidi ya miaka 20 katika Afrika Mashariki. Airkenya Aviation ilibadilishwa kuwa Airkenya Express mnamo Januari 2007. Kampuni hii inamilikiwa na wanabiashara Wakenya na ina wafanyakazi 165.:

**Safari za nchini Kenya:**

*Amboseli (Uwanja wa ndege wa Amboseli)
*Lamu (Uwanja wa Ndege wa Manda)
*Lewa Downs (Uwanja wa ndege wa Lewa)
*Malindi (Uwanja wa Ndege wa Malindi)
*Maasai Mara (Uwanja wa ndege wa Mara Serena)
*Meru (Uwanja wa ndege wa Mulika Lodge)
*Mombasa (Uwanja wa Ndege wa Kimataifa wa Moi)
*Nairobi (Uwanja wa ndege wa Wilson)
*Nanyuki (Uwanja wa ndege wa Nanyuki)
* Samburu (Uwanja wa Ndege wa Samburu)

**Safari za Kimataifa:**

*Kilimanjaro (Uwanja Wa Ndege wa Kimataifa wa Kilimanjaro

## Ndege 
Airkenya inajumuisha ndege zifuatazo (mnamo Machi 2007):

*1 Bombardier Dash 8
*2 Bombardier Dash 7 Series 100
*3 De Havilland Kanada DHC-6 Twin Otter Series 300

## Viungo vya nje
*

## Marejeo
Jamii:Usafiri wa Kenya
Jamii:Kampuni za Kenya
Don Riddell

**Don Riddell**  (amezaliwa 7 Septemba 1972 mjini Edinburgh, Uingereza) ni mtangazaji wa habari wa kutoka Uingereza na aliwahi kuwa mwandishi wa habari za michezo. Yeye alikuwa mtangazaji mmoja kati ya wanne wa CNN mjini London waliokuwa wakitangaza habari za *World Sport* ; pia aliwahi kutangaza taarifa za CNN za *Living Golf.*  Hivi sasa yeye ni mmoja wa watangazaji wa kipindi cha asubuhi cha Ulaya kiitwacho *CNN*  *Today* .

Riddell alijiunga na CNN mwaka 2002. Awali alikuwa akifanya kazi katika London News Network, ambako alifanya kazi kama mtangazaji wa michezo kwa kipindi cha *London Tonight* . Alianza kazi yake ya kuripoti katika mikoa ya Uingereza.

## Elimu
Riddell alihudhuria Chuo Kikuu cha Leeds na kufuzu kwa shahada ya Uandishi habari / Mawasiliano na Masomo ya Utamaduni.

## Viungo vya nje
* Don Riddell profile

Jamii:Waliozaliwa 1972
Jamii:Waandishi wa Uingereza
Jamii:Watu walio hai
Jeff Koinange

**Jeff Koinange** (alizaliwa 7 Januari 1966) ni mwandishi wa habari wa televisheni, anayejulikana kuwahi kufanya kazi CNN kama mwandishi wa habari za kutoka Afrika, na kwa CNN International mnamo 2001-2007.

## Maisha
Koinange alizaliwa nchini Kenya na alifanya kazi na kituo cha kwanza huru nchini Kenya: KTN (Kenya Television Network). Yeye alihudhuria Shule ya Kingsborough Community mjini Brooklyn, NY, kati ya 1987-1989 na kufuzu kwa kupata shahada. Yeye pia alipata shahada ya Sanaa katika utangazaji na uandishi wa habari kutoka Chuo Kikuu cha New York.

Kabla ya kujiunga na CNN, Koinange alifanya kazi kwa Reuters Television mnamo 1995-2001, akiripotia habari za Afrika na kufanya kama mtayarishaji mkuu mnamo 1999-2001. Yeye pia alifanya kazi kama mtayarishaji wa NBC News mwaka 1994 na pia aliwahi kufanya kazi kwa ABC News mmamo 1991-1992. Baada ya miezi saba ya kuacha kazi CNN, Jeff aliajiriwa kama mtangazaji habari wa kituo cha televisheni ya Kenya, K24, ambayo ilianza kufanya majaribio mjini Nairobi mnamo Desemba 2007. Yeye ni mtangazaji wa Capital Talk Show, inayofanana na Larry King Live (CNN).

## Alipokuwa akifanya kazi CNN 
Miongoni mwa habari muhimu zaidi Koinange amewahi kuripotia barani Afrika alipokuwa CNN ni mgogoro ya Darfur vita vya wenyewe kwa wenyewe mchini Liberia na Sierra Leone na njaa nchini Niger, ambayo Koinange alishinda tuzo la Emmy.

Mapema mwaka 2007, Koinange alikanywa na serikali ya Nigeria kuhusu ripoti yake ya  Movement for the Emanicipation of the Niger Delta (MEND). Katika ripoti yake, Koinange aliwafuata MEND waliojifunika uso mpaka kwa kambi ambapo walikuwa wamewateka nyara watu wa Ufilipino. Serikali ya Nigeria ilisema kuwa ripoti hiyo ilikuwa "ya uwongo", na CNN inakanusha madai hayo.

Koinange pia ameripotia habari nje ya Afrika, kama ripoti yake ya wimbi la Hurricane Katrina na vilevile vita vya Iraq. 

Mnamo 29 Mei 2007, CNN ilitangaza kuwa Koinange hafanyi tena kazi na wao. Inadaiwa kuwa alikuwa amepatikana na kashfa ya ngono ambayo CNN haikutaka kujihusisha nayo.

## Marejeo
## Viungo vya nje
*CNN bio on former Africa correspondent Jeff Koinange   via Mshale

Jamii:Waandishi wa habari
Jamii:watu wa Kenya
Tume ya Uchaguzi ya Kenya

**Tume ya Uchaguzi ya Kenya** sasa inarejelea tume ambayo ilibatiliwa na bunge ya kumi mwaka wa 2008 na ilipokelewa na tume ya 'Interim Independent Electoral Commission of Kenya'. Samuel Kivuitu ambaye alikuwa mwenyekiti wa tume hiyo ilipobatiliwa, alienda kortini Novemba 2008 kupinga uamuzi huo. Walidai kuwa uamuzi huo haukuambatana na katiba kwani tume ilifaa kuwekwa ili kuchunguza makosa waliodaiwa kuyafanya katika uchaguzi mkuu wa 2007. Kesi hiyo itaendelea 3 Februari 2010 katika korti ya katiba.

## Tazama Pia
* Katiba ya Kenya
* Bunge ya 10 ya Kenya
* Uchaguzi wa rais wa Kenya, 2007

## Marejeo
Jamii:Siasa ya Kenya
Haru Mutasa

**Haru Mutasa**  ni mtangazaji wa Al Jazeera ya Kiingereza, afisi ya Nairobi. Al Jazeera ya Kiingereza ni stesheni ya kwanza inayotoa habari kwa lugha ya Kiingereza iliyo na makao yake makuu katika nchi ya Kiarabu.

Yeye amewahi kufanya kazi na South African Broadcasting Corporation (SABC), CNN, Television New Zealand (TVNZ), Associated Press Television News (APTN) na Star Sports Network.

Kama ripota mjini Harare, Zimbabwe, Haru aliwahi kuripoti taarifa nyingi kuhusu Zimbabwe zilizoonyeshwa katika kipindi cha Inside Africa (CNN), Television New Zealand (TVNZ) na APTN. 

Mwaka wa 2007, Haru aliteuliwa kwa "Young Journalist of the Year" (Mwanahabari Mdogo Zaidi katika Mwaka huo) katika tuzo ya Royal Television Society.

## Marejeo
## Viungo vya nje
* Al Jazeera English field correspondents 

Jamii:Watangazaji wa Al Jazeera
Jamii:Watu walio hai
Issa G. Shivji

**Issa G. Shivji**  (alizaliwa katika wilaya ya Kilosa, mkoa wa Morogoro, Tanzania, mwaka 1946) ni mwanasheria na mwandishi na kielimu, pia ni mmoja wa wataalamu bingwa katika Afrika wa sheria na masuala ya maendeleo. 

Amewahi kufundisha na kufanya kazi katika vyuo vikuu mbalimbali duniani kote. Yeye ni mwandishi na mtafiti wa hali ya juu, akiandika vitabu, machapisho na makala, vilevile amekuwa akiandika makala fupi katika katika magazeti  ya kila wiki  ya kitaifa. 

## Wasifu
Profesa Shivji kwa miaka 36 amekuwa profesa katika Sheria na Katiba katika Kitivo cha Sheria cha Chuo Kikuu cha Dar es Salaam. Yeye ni Profesa maarufu katika medani ya kimataifa, sifa yake ikiwa imejengeka kupitia uchapishaji wa zaidi ya vitabu 18 na makala mbalimbali na sura za vitabu. 

Shivji aliwahi kuwa wakili wa Mahakama Kuu na Mahakama ya Rufaa ya Tanzania tangu 1977 na wakili wa Mahakama Kuu ya Zanzibar tangu mwaka 1989. 

Amewahi kupokea tuzo kadhaa za kitaifa na kimataifa za wasomi waliotambulika kwa kazi zao, ikiwa ni pamoja udaktari wa heshima kutoka Chuo Kikuu cha East London, Uingereza. Profesa Shivji alitumia maisha yake kushughulikia masuala ya unyonyaji wa Watanzania wote kupitia nyanja za kitaifa, kimataifa, kiuchumi na kisheria.  

Issa Shivji sasa ni mwenyekiti wa Kiti cha Uprofesa cha Mwalimu Julius Nyerere katika Pan-African Studies wa Chuo Kikuu cha Dar es Salaam. Hivi karibuni, amekuwa akifanya kazi uchumi wa kisiasa wa mageuzi ya kiuchumi nchini Tanzania. Wakati makazi yake kwa muda mrefu yakiwa Tanzania, amekuwa profesa wa kutembelea katika maeneo mbalimbali: El Colegio De Meksiko, Chuo Kikuu cha Zimbabwe , Chuo Kikuu cha Warwick, Shule ya sheria ya taifa ya chuo kikuu cha India, Chuo Kikuu cha Hong Kong, Kituo cha Mafunzo ya Afrika ya chuo kikuu cha Cape Town, Afrika ya Kusini, na CODESRIA, Dakar, Senegal.  

## Machapisho
*Where is Uhuru? Reflections on the Struggle for Democracy in Africa (Fahamu Books, Pambazuka Press) (2009)
*Silences in NGO Discourse: The jukumu na baadaye wa NGOs katika Afrika (Fahamu Books, Pambazuka Press) (2007)
*Pan Africanism katika Thoughts Nyerere (Fahamu Books, Pambazuka Press) (2009)
*Pan-Africanism or Pragmatism. Masomo ya Tanganyika-Zanzibar Union (Mkuki Na Nyota Publisher) (2008)
*The Dhana ya Haki za Binadamu katika Afrika (Codesria) (1989)

## Marejeo

Jamii:Afrocine 2019-Tanzania
Adnan Nawaz

**Adnan Nawaz** ni mtangazaji habari za michezo, anayefanya kazi kwa BBC. Yeye amewahi kutangaza kwa BBC News, nchini Uingereza, na BBC World News tangu mwaka 2001. Alijiunga na BBC News mwaka 2000. Yeye pia amekusanya michezo mingi zaidi ya juu ya meza ikiwemo timu ya Hamilton Academicals 1972 ambayo ni nadra sana kupata.

Alianza kazi kwa BBC mwaka 1994, kama mtangazaji msaidizi pande za Amerika ya Kusini akiwakilisha BBC World Service. Yeye alihamia BBC Radio, ambapo alikuwa mtayarishaji na mwandishi wa habari za michezo.

Adnan amesafiri kwingi, na amewahi kuishi nchini Filipino, Italia, Uingereza, Marekani, Ufaransa na Chile. Yeye anaongea lugha tano.

## Marejeo 
Adnan amezaliwa nchini Pakistan, na kumaliza katika shule ya London School of Economics akipata shahada katika Uchumi na Uhusiano wa Kimataifa na akamilisha shahaada yake ya pili katika Siasa za Amerika ya Kusini kwenye Chuo Kikuu cha London.

## Viungo vya nje 
* Profile of Adnan Nawaz in BBC 

Jamii:Watu walio hai
Jamii:Watangazaji wa Uingereza
Barbara Serra

thumb|right|Barbara Serra, 2022
**Barbara Serra**  (alizaliwa Milano, 1975) ni mzaliwa wa Italia anayeishi Uingereza mwandishi na mtangazaji habari, anayetangaza kutoka ofisi ya Al Jazeera iliyo mjini London.

## Wasifu
Ingawa alizaliwa Milan kutoka kwa wazazi wa Kiitaliano, alikulia mjini Copenhagen kuanzia umri wa miaka tisa. Kwa ajili hiyo, Serra ana ujuzi wa lugha tofauti tofauti, lugha yake mama ikiwa Kiitalia, na nyinginezo kama Kiingereza, Kideni, na Kifaransa.

### Kazi
Mwaka 1993, alihamia Uingereza kusoma Uhusiano wa Kimataifa katika London School of Economics, na kisha akapata masomo ya kitaalam ya uandishi wa habari kupitia Diploma ya Uandishi Habari kutoka Chuo Kikuu cha City, mjini London. 

Serra alianza kazi ya uandishi habari na BBC, na mwishowe akawa mtafiti. Aliwahi kuwa mtayarishaji na mwanahabari wa BBC London News kwa muda wa miaka mitatu, alitayarisha kipindi cha *Today Programme*  kwenye Radio 4 na mara kwa mara akatangaza habari kwa EuroNews kwenye BBC Radio Five Live. Changamoto aliyopata wakati wa kutangaza habari ni pindi alipotangaza habari kwenye redio na akalazimishwa kuongeza dakika tanoza utangazaji kwa ajili ya shida ya kiteknolojia.

Mwaka 2003, alijiunga Sky News kama mwandishi habari, akiripotia kuhusu habari za nchini na za duniani. Serra aliripotia hadithi tofauti, kama kifo cha Pope John Paul II huko Roma, na majaribio ya Michael Jackson katika jiji la California. 

Mnamo Julai 2005, kama sehemu ya mpango wa Sky News alikuwa mtangazaji wa Five News. 

Serra aliacha kazi Five News mnamo Aprili 2006, ilipotangazwa kwamba amejiunga na Al Jazeera ya Kiingereza kama mmoja wa wanahabari kutoka mjini London. Yeye hutangaza matukio kutoka kote Ulaya, na vipindi kama *People & Power*  na *Streetfood Palermo.* 

Mnamo Septemba 2007, alianza kutangaza kwenye stesheni ya RAI, iliyopo Italiano, kwenye kipindi cha *TV Talk*  kutoka kwa ofisi ya Al Jazeera ya London.

### Maisha ya Kibinafsi.
Serra ameolewa na mwanasheria aliyekuwa mwandishi wa *Sunday Times*  Marko Austin mwezi Julai 2008. Wanandoa wanaishi jijini London.

## Marejeo
## Viungo vya nje
*

Jamii:Waliozaliwa 1975
Jamii:Watu walio hai
Jamii:Watu kutoka Milano
Jamii:Watu kutoka Copenhagen
Jamii:Watangazaji wa Italia
Jamii:Watangazaji wa Al Jazeera
Kristie Lu Stout

**Kristie Lu Stout** (amezaliwa 7 Desemba 1974) ni mwandishi wa habari na mtangazaji kutoka Marekani anayefanya kazi CNN International.

## Wasifu
Stout alisoma katika Shule ya Upili ya Lynbrook mjini San Jose, California, ambako alikuwa mwanachama mwanzilishi wa Lynbrook Speech and Debate Club, na vilevile alikuwa kielelezo bora kati ya vijana wenziwe. Yeye alipata shahada ya kwanza na ya pili katika Uanahabari kutoka Chuo Kikuu cha Stanford, na akasomea Kichina katika Chuo Kikuu cha Tsinghua mjini Beijing. 

Ndiye mtangazaji wa kipindi cha *CNN Today,* kinachoonyeshwa kila siku na kilichomfanya ashinde tuzo kutoka Asia Television Award kama Mtangazaji Bora. Kabla ya hapo, aliwahi kutangaza kwenye kipindi cha CNN kinachohusisha teknolojia kiitwacho *Spark,*  kipande chao cha kila siku "Tech Watch" , na kipindi cha *Global Office* . Yeye pia alikuwa akiandika "Beijing Byte" kwenye gazeti la *South China Morning Post,*  na alikuwa mhariri wa *Wired.com*   na mwanachama mwanzilishi wa Sohu.

Stout anaishi nchini Hong Kong na aliolewa na wakili Seung Chong.

## Marejeo
## Viungo vya nje
* Kristie Lu Stout profile  at CNN.com
* Kristie Lu Stout on Twitter
* Kristie Lu Stout on Facebook

Jamii:Waliozaliwa 1974
Jamii:Watu walio hai
Jamii:Waandishi wa Marekani
Becky Anderson

**Becky Anderson**  (alizaliwa 15 Novemba 1967) ni mwandishi wa habari Mwingereza, na mtangazaji wa CNN International kwenye kipindi cha "Connect the World with Becky Anderson".

Anderson ana shahada ya Uchumi na Kifaransa kutoka Chuo Kikuu cha Sussex, na shahada ya pili ya Uanahabari kutoka Chuo Kikuu cha Arizona State. Ameanza kazi kama mwandishi wa habari kwa kufanya kazi mjini Arizona mnamo mwaka wa 1990, na pindi alipoanza kazi CNN mwaka 1999, alikuwa akitangaza *World Business This Morning.*  Yeye ni mtangazaji wa CNN International kutoka afisi ya London.

Mtazamo wake ulikuwa kwenye taarifa za kifedha lakini amepanua mada yake na kuzingatia maandamano ya Kifaransa iliyotokea mapema mnamo 2006. Taarifa yake ni yenye muelekeo wa moja kwa moja na wa kusisimua.

Anderson ni shabiki wa Tottenham Hotspur.

## Viungo vya nje
* Becky Anderson profile at CNN.com

Jamii:Waliozaliwa 1967
Jamii:Watu walio hai
Jamii:waandishi wa habari
Jamii:Wanawake wa Uingereza
Pangaia

lang=sw|thumb|right|300px|Ramani ya Pangaia inayoonesha vipande vyake viliovyokuwa mabara ya leo
[thumb|240px|Mwendo wa mabamba: jinsi [Pangaea ilivyoachana na mabara ya leo kutokea]]
**Pangaia** (pia: **Pangaea** kutoka Kigiriki πᾶν *pan* "yote" na γαῖα *gaia* ardhi, dunia) ni neno linalomaanisha "dunia yote, dunia nzima". 

Katika nadharia ya sayansi ya jiografia inamaanisha bara kubwa linaloaminiwa kuwa liliunganisha mabara yote ya dunia ya leo takriban miaka milioni 250 iliyopita. Maana yake wakati ule sehemu zote za nchi kavu zilikuwepo mahali pamoja kwenye uso wa dunia yetu. Bara hilo kuu lilizungukwa na maji ya Panthalassa iliyokuwa bahari pekee duniani.

## Kusambaratika kwa Pangaia 
Kutokana na mwendo wa gandunia Pangaia ilianza kuvunjika takriban miaka milioni 150 iliyopita. Sehemu kubwa 2 zinazoitwa na wataalamu Laurasia na Gondwana zikatokea ambazo zikaendelea kuvunjika tena kwa mabamba ya gandunia ambayo leo hii ni mabara tunavyoyajua.

## Pangaia ya nadharia ya gandunia 
Katika mawazo ya wataalamu Pangaia haikuwa bara la kwanza duniani; yenyewe ilitokea baada ya kugongana kwa mabara yaliyotangulia. Katika nadharia ya gandunia kila bara liko kwenye bamba la gandunia linaloelea juu ya magma moto ya koti ya dunia. Joto la magma linasukuma mabamba hayo na kusababisha mwendo wa mabamba yanayoweza kukaribiana hadi kuungana au kuvunjia na kwenda mbali.

Jamii:Gandunia
Jamii:Jiografia
Jamii:bara
Nakumatt

**Nakumatt** ni mtandao wa maduka nchini Kenya. Ina maduka 18 kote nchini Kenya na inaajiri watu 3,200. Ina mipango ya kupanua maduka yake mpaka nchini Uganda, Rwanda na nchi nyingine za Afrika Mashariki. 

Nakumatt ni kampuni ya Kenya inayomilikiwa na familia na Atul Shah Hotnet Ltd.

Mnamo 23 Agosti 2008, Nakumatt ilifungua ghala yake ya kwanza nje ya Kenya katika Union Trade Center, mjini Kigali, Rwanda.

Mauzo ya mwaka 2006 ilikuwa zaidi ya US $ 300m, iliyozidi kwa 150% ya mauzo ya mwaka uliopita. Kampuni hii ilikuwa na madai ya kushiriki katika ukwepaji wa kulipa ushuru mwaka 2006, ingawa hadi sasa hakuna mashtaka yaliyopelekwa kortini.
Nakumatt ni ufupisho wa Nakuru Mattresses.

Ghala moja ya Nakumatt mjini Nairobi ilichomeka kwa moto mkubwa mnamo 28 Januari 2009, na kuua watu 25.

## Marejeo
## Viungo vya nje
* Tovuti rasmi ya Nakumatt   

Jamii:Supamaketi
Jamii:Kampuni za Kenya
Edi Gathegi

thumb|right|Edi Gathegi
**Edi Mue Gathegi** (alizaliwa 10 Machi 1979) ni muigizaji wa filamu na jukwaani kutoka Kenya na Marekani. Anatambulika zaidi kama Dr. Jeffrey Cole (aka "Big Love") kwenye maigizo ya televisheni *House*, vilevile kama Cheese kwenye filamu ya mwaka 2007 *Gone Baby Gone* na kama Laurent kwenye filamu za *Twilight* na *New Moon.*

## Maisha ya utotoni 
Ingawa alizaliwa jijini Nairobi, Kenya, Gathegi alikulia Albany, California. Kabla ya kutunukiwa shahada ya kwanza katika Chuo Kikuu cha California, Santa Barbara ,alijishughulisha sana na kucheza mpira wa kikapu na aliucheza vizuri mpaka pale alipoumia goti lake;Hali hii ilimutamausha kwa hivyo alianza masomo ya uigizaji kama "kozi rahisi". Hapo ndipo aligundua penzi lake katika taaluma ya uigizaji. baadhi ya mafanikio yake kwenye uigizaji ni pamoja na *Two Trains Running*  michezo iliyoigizwa huko Old Globe Theatre, As You Like It, Twelfth Night,Othello, A Midsummer Night's Dream, na *Cyrano de Bergerac*, miongoni mwa maigizo mengine.

## Kazi 
Mara ya kwanza Gathegi kuwa na jukumu la nafasi ya kuigiza kama mtaalamu ni kwenye filamu ya Haitian Cabbie mwaka 2006 *Crank* .Ingawa awali alikuwa amejaribwa kuigza sehemu ya muhusika Kaylo, maprodiusa walimpatia Efren Ramirez nafasi hiyo na badala yake wakampa Gathegi nafasi ya kuigiza kam Haitian Cabbie. kwa sasa amesoma mfululizo wote na yeye hujiita kama shabiki sugu.

Gathegi aliigiza kama naibu wa Martin kwenye filamu ya *My Bloody Valentine 3D* ya mwaka 2009.

## Filamu 
## Marejeo 
## Viungo vya nje 
*

Jamii:Waliozaliwa 1979
Jamii:Watu walio hai
Jamii:Watu kutoka Nairobi
Jamii:Waigizaji filamu wa Marekani
Jamii:Waigizaji filamu wa Kenya
Peter Crouch

right|thumb|Peter Crouch

**Peter James Crouch** (amezaliwa 30 Januari 1981) ni mchezaji wa mpira kutoka Uingereza. Anachezea kilabu cha Tottenham Hotspur.

Jamii:Waliozaliwa 1981
Jamii:Wachezaji mpira wa Uingereza
Jamii:Watu walio hai
Moses Wetangula

thumb|Moses Wetangula, 2024.
**Moses Masika Wetangula** (amezaliwa 13 Septemba 1956) ni mwanasiasa wa Kenya na Mbunge anayewakilisha eneo bunge la Sirisia. Yeye amekuwa Waziri wa Mambo ya Nje tangu Januari 2008.

## Maisha ya utotoni
Wetangula alisoma katika Shule ya Msingi ya Nalondo, halafu akaenda katika Shule ya Upili ya Teremi na baadaye Shule ya Friends, Kamusinga kabla ya kujiunga na Chuo Kikuu cha Nairobi, ambapo alifuzu kwa shahada ya Sheria (LLB).

## Siasa
Yeye aliteuliwa kuwa mbunge kwenye chema cha kisiasa cha Kanu baada ya uchaguzi mkuu mwaka 1992, na kuwahudumia Wakenya hadi 1997. Yeye amewahi kushika vyeo vingine kadhaa vya umma kama hakimu na mwenyekiti wa Electricity Regulatory Board. Wetangula alishiriki katika asasi kadha za kuleta fedha ili kuanzisha miradi ya kusaidia watu na amekuwa akitoa huduma za kisheria kwa wananchi. Yeye huhamasisha wanawake na vijana kuanzisha miradi ya kuzalisha kipato.

Wetangula alichaguliwa kwenye Bunge katika uchaguzi wa Desemba 2007. Rais Mwai Kibaki alimchagua Wetangula kuwa Waziri wa Mambo ya Nje mnamo  tarehe 8 Januari 2008, pindi kulipokuwa na migogoro kuhusu matokeo ya uchaguzi wa rais. Mwezi wa Januari, baada ya nchi ya Uingereza kulalamika kuhusu uchaguzi wa rais, Wetangula alimwita na kumlalamikia Kamishna wa Uingereza , Adam Wood, na alisema kwamba "uchaguzi wetu hauhitaji muhuri wa mamlaka kutoka House of Commons ". Baada ya serikali ya mseto kukubaliwa kati ya Kibaki na Raila Odinga, wote ambao walidai ushindi katika uchaguzi wa rais, Wetangula bado alihifadhi cheo chake katika Serikali ya Mseto, iliyotangazwa tarehe 13 Aprili 2008.

## Marejeo 
## Viungo vya nje
* Ofisi ya Mawasiliano ya Umma 
* Wizara ya Mambo ya Nje 

Jamii:Waliozaliwa 1956
Jamii:Watu walio hai
Jamii:Wajumbe wa Bunge la Kenya
Owerri

**Owerri** ni mji katika kusini mashariki mwa Nigeria. Ni mji mkuu wa Jimbo la Imo na iko katika moyo wa Igboland.  Sasa ina wakazi takriban 5,408,800  na ukubwa wake ni takriban. 
imepakana na Mto Otamiri mashariki na Mto Nworie kusini. 

Alama ya Owerri ni *Heartland.* Sasa inafahamika kama mji mkuu wa burudani wa Nigeria na ni nyumbani kwa mrembo wa mwaka anayeitwa "Miss Heartland".

## Historia 
Owerri ilikuwa mji mkuu wa Jamhuri ya Biafra mwaka wa 1969. Mji mkuu wa jimbo hili lilikuwa linabadilishwa baada ya askari wa Nigeria kuteka miji ya zamani. Enugu, Aba, Umuahia na miji mingine mikuu ilikuwa kabla ya Owerri.

## Mtawala wa jadi 
Mheshimiwa Eze Dr Emmanuel Emenyonu Njemanze ni Ozuruigbo wa sasa wa Owerri. Kiti cha Eze Owerekilianzishwa katika karne ya 14 wakati wa kwanza wa jadi Owerri mtawala, Eze Eke Onunwa mara alipochaguliwa. Watawala wengine wa jadi katika ukoo wa kifalme ni Eze Okorie Onunwa, Eze Njemanze Okorie Onunwa, Ihemeji Njemanze Iheanacho, Eze Johnson Osuji Njemanze na Eze Onwuegbuchlem Njemanze.

## Usafiri na Biashara 
Owerri ina uwanja wa ndege  kusini mashariki mwa mji, uitwayo Uwanja wa ndege wa IMOambao unatoa huduma Abuja, Lagos,Bahari la Harcourt, na Enugu. Sasa,unafanya kai kama msaidizi waBahari la Harcourt, lakini hautumiki kwa madhumuni ya kimataifa. Baadhi ya barabara kuu ambazo zinapitia mjini huu ni Barabara za; Bahari Harcourt , Aba , Onitsha , Na Okigwe. Barabara zilizo ndani ya mji ni barabara; Douglas , Weathral , Tetlow , Na Ujenzi .Soko la Eke Ukwu Owere ni soko kuu katika Owerri.

Owerri iko katika msitu wa mvua na inazalisha mazao mengi ya kilimo, kama vile viazi vikuu, mihogo, Taro, mahindi, mpira na bidhaa{ za 0}mitende .

## Elimu 
Taasisi za elimu muhimu katika Owerri ni Chuo Kikuu cha IMO , Chuo Kikuu cha Teknolojia ya Shirikisho Owerri, African Taasisi ya Sayansi na Teknolojia (AIST CCE Owerri), Shirikisho la Chuo cha Ardhi na raslimali Oforola, Seat hikima Seminari Owerri, Chuo cha Elimu cha Alvan Ikoku, Shirikisho la Chuo cha Wasichana Owerri, Shule ya wasichana ya sekondari Oweri, Shule ya Sekondari ya Serikali Owerri,Shule ya Sekondari ya Maendeleo Oweri,Chuo cha Emmanuel Owerri, Chuo cha Mtakatifu Owerri, Secondary ya umma Oforola Owerri, Shirikisho Politechni Nekede Owerri, Chuo cha Serikali cha Ufundi Owerri, Shule ya Sekondari ya jeshi Obinze Owerri nk

## Dini 
Kama Igboland yote, Ukristo ni dini inayoshikilia. Waanglikana na Wakatoliki ndiyo madhehebu yenye wafuasi wengi na Owerri ni makao makuu ya Jimbo Katoliki la Owerri (kwa Kilatini: Archidioecesis Overriensis) linaloshughulikia eneo la km ² 2,996. 670,986 ya watu milioni 1.7 katika eneo ni wafuasi wa Kanisa Katoliki.

Kiti cha Hekima Seminari kiko Owerri.

## Tazama pia
* Orodha ya miji ya Nigeria

## Marejeo 
## Viungo vya nje 
* Vijana kwa Teknolojia Foundation 
* YTF News Article  

Jamii:Jimbo la Imo
Jamii:Owerri
Sherine Tadros

**Sherine Tadros**  ni mwandishi habari Mwarabu-Muingereza anayeripotia kutoka bara la Mashariki ya Kati. Yeye ni mwanahabari wa Al Jazeera ya Kiingereza, moja ya stesheni inayoongoza duniani iliyo na makao makuu jijini Doha, Qatar. 

Wakati wa vita vya Israeli na Gaza mwaka wa 2008-2009, Sherine na mwandishi mwenziwe wa Al Jazeera, Ayman Mohyeldin, walikuwa waandishi pekee wa kutoka stesheni yenye kutumia lugha ya Kiingereza kote duniani wliokuwa wakiripotia kutoka ndani ya Gaza. Vyombo vya kigeni vya habari vimekuwa vikizuiliwa kuingia Gaza kwa kupitia Misri au Israeli. Hata hivyo, Ayman na Sherine tayari walikuwa ndani ya Gaza wakati vita vilianza.

## Elimu na wasifu
Sherine ana shahada mbili katika siasa za Mashariki ya kati na alifundisha som la siasa kwa wanafunzi wa shahada ya kwanza katika SOAS, Chuo Kikuu cha London.

Alianza kazi yake ya uandishi kama mtayarishaji mkuu wa Al Arabiya jijini London, akifanya kazi kote Ulaya kwa mtandao huu wa Dubai. Yeye aliongoza wanahabari wenziwe katika uchaguzi wa Uingereza mnamo mwaka 2005 na kuripotia kuhusu mabomu ya London mwaka huo huo.

Mwaka wa 2005, alijiunga na Al Jazeera, jijini London na mwaka mmoja baadaye alihamia Doha kama mwandishi / mtayarishaji, akitangaza taarifa kutoka kote duniani: kutoka Marekani hadi nchi za Arabuni. Ripoti zake maarufu ni kama ya Hamas kupata umiliki wa Gaza, pilkapilka za kushindania urais wa Marekani na Beirut kukamatwa na Hezbollah mnamo Mei 2007.
 
## Marejeo
## Viungo vya nje
* Al Jazeera English
* Youtube channel of Al Jazeera English
* Twitter ukurasa wa Sherine Tadros

Jamii:Watangazaji wa Al Jazeera
Jamii:Watu walio hai
Wilaya ya Busia, Kenya

**Busia** ilikuwa wilaya mojawapo ya Mkoa wa Magharibi wa Jamhuri ya Kenya hadi ilipopitishwa katiba mpya ya nchi (2010). 

Ilikuwa inapakana na Wilaya ya Kakamega mashariki, Wilaya ya Bungoma kaskazini, Wilaya ya Busia, Uganda upande wa magharibi, na Ziwa Victoria upande wa kusini.

Makao makuu yalikuwa mjini Busia.

Kwa sasa imekuwa kaunti ya Busia.

Shughuli kuu ya kiuchumi ni biashara na nchi jirani ya Uganda, pamoja na mji wa Busia kituo cha mpakani. 

Mbali na mji, uchumi wa wilaya hutegemea sana uvuvi na kilimo, mazao msingi yakiwa pamoja na mihogo, mtama, viazi vitamu, maharagwe, na mahindi.

Wilaya ya Busia ni makao ya kabila la Waluhya nchini Kenya ambao wanapatikana hasa katika sehemu za Magharibi mwa Kenya. Wilaya hii ilikuwa na wakazi 370,608 (1999 sensa).

Wilaya ya Busia ina maeneo bunge manne: 

*Eneo bunge la Nambale
*Eneo bunge la Butula
*Eneo bunge la Funyula
*Eneo bunge la Budalangi

## Tazama pia 
*Namboboto, kijiji katika Wilaya ya Busia.
*Busia, Kenya
*Busia, Uganda
*Wilaya ya Busia, Uganda

## Marejeo
## Viungo vya nje 
*Ramani ya Wilaya ya Busia 

Jamii:Mkoa wa Magharibi, Kenya
B
Jamii:Kaunti ya Busia
Nafsi

**Nafsi** ni neno la mkopo kutoka Kiarabu. Linatumika kusisitiza dhati ya mtu (k.mf. "Mimi nafsi yangu"). Hivyo linatumika kutafsiria neno la Kilatini "persona" (kwa Kiingereza "person") ambalo linamtofautisha binadamu (kama kiumbe wa pekee) na wanyama wote na kumpa haki zake za msingi. Tofauti hiyo ilisisitizwa hasa na dini ya Uyahudi iliyomtambua mtu (mwanamume na mwanamke vilevile) kuwa sura na mfano wa Mungu.

Ni msamiati muhimu wa ustaarabu wa Magharibi, unaotumika sana katika saikolojia, sheria, falsafa, teolojia n.k. Maendeleo makubwa katika kuuelewa yalipatikana wakati wa mabishano ndani ya Ukristo kuhusu fumbo la Yesu na Utatu.

Jamii:Saikolojia
Jamii:Falsafa
Jamii:Sheria
Jamii:Teolojia
Kaduna

thumbnail|right|280px|Mto Kaduna. 
**Kaduna** ni mji mkuu wa jimbo la Kaduna kaskazini-kati mwa Nigeria. Mji huo, ambao uko kwenye Mto wa Kaduna, ni kiini cha biashara kubwa na usafiri kwa maeneo ya kilimo yaliyo karibu pamoja na reli na makutano ya barabara. 

Idadi ya wakazi wa Kaduna ni 8,252,400. 

Ishara ya Kaduna ni mamba, aitwaye *Kada*  katika lugha ya Kihausa .

## Historia
Kaduna ilianzishwa na Waingereza mwaka wa 1913 na kuwa mji mkuu wa Nigeria wa zamani wa Mkoa wa Kaskazini mwaka 1917.  Ilihifadhi hali hiyo mpaka 1967.

Watu waliotoka Kaduna ni pamoja na Emmanuel na Celestine Babayaro (wachezaji mpira wa Nigeria) na Fiona Atlanta (mwanasinema wa Uingereza na msichana katika sinema ya Bond)

### Ugomvi wa Kidini 
Kaduna imekuwa mahala pa mvutano wa kidini kati ya Waislamu na Wakristo, hasa juu ya utekelezaji wa sheria katika shari'a katika mji wa Kaduna mwanzo wa mwaka wa 2001. Hasa katika tukio moja Februari mwaka wa 2000 angalau watu 1,000 waliuawa katika zogo fulani. Mji unabakia umetengwa siku hizi, ambapo Waislamu hasa wanaishi kaskazini mwa mji na Wakristo kusini.  Tukio jingine lilitokana na makala katika gazeti Lagos ambayo yalitia Waislamu hasira. Makala ilikuwa juu ya shindano la kutafuta Mrembo wa Dunia lililokuwa wiki hiyo katika mji mkuu wa Abuja, kupendekeza kwamba kama Muhammad angehudhuria shindano hilo angeweza kuoa mmoja wa washindani hao. 

## Elimu
Kaduna ni nyumbani mwa Chuo cha Ulinzi cha Nigeria (1964), Kaduna Polytechnic (1968), Chui kikuu cha Ahmadu Bello (1962), Chuo kikuu cha Kaduna(2007), Chuo cha Urobani na Teknolojia cha Nigeria na Taasisi ya Utafiti wa Trypanosomiasis Nigeria (1951).

## Uchumi na usafiri 
Kaduna ni kituo cha viwanda Kaskazini mwa Nigeria, vinatengeneza bidhaa kama nguo, mashine, chuma, alumini, bidhaa za mafuta na magurudumu.

Ufinyaji wa Udongolinalofanywa sana katika Kaduna, hasa kutoka Maraban-Jos, ambayo inayofuata Abuja na Minna. Njia kuu inayopiytia mji huu inaitwa Barabara Ahmadu Bello. Majina mengi ya maeneo katika mji huu yametokana na majina ya zamani Masultani, emirs na mashujaa wa vita. Kaduna ina soko kubwa,lilioundwa hivi karibuni baada ya moto katikati mwa mwaka wa 1990.

Kuna uwanja wa mashindano mkubwa, takriban maili moja mviringo, ambapo ndani mnaKlabu ya polo ya Ahmadu Yakubuna Kalabu ya mamba Kadunapia vilabu vya mchezo wa raga viko ndani mwa uwanja huo. Kuna viwanja vya ndege mbili, moja ambayo ni Uwanja wa ndege Kaduna .

Ofisi kuu ya Kampuni ya huduma za ndege ya Chanchangiiko Kaduna. 

### Njia za reli 
Mnamo Septemba, mwaka wa 2009, ujenzi wa tawi la reli hadi mji mkuu wa Abuja ulipitishwa 

## Tazama pia
* Orodha ya miji ya Nigeria

## Marejeo
## Viungo vya nje
* FallingRain Map - elevation = 177m (alama nyekundu ni reli)

Jamii:Jimbo la Kaduna
A Grain of Wheat

***A Grain of Wheat*** ni riwaya ya tatu na maarufu zaidi ya Ngugi wa Thiong'o, mwandishi kutoka Kenya. 

Riwaya hii huchanganya hadithi kadhaa pamoja katika hali ya dharura nchini Kenya katika mapambano ya uhuru (1952-1959), unaolenga Mugo aliyekuwa mtulivu, ambaye maisha yake yalitawalwa kwa siri. Hadithi yenyewe inahusu nyumbani kwake katika maandalizi ya kijiji ya sherehe ya siku ya uhuru wa Kenya (siku ya Uhuru). Wapiganaji wa kundi la MAUMAU ambayo ilikuwa ikitumiwa na waafrika kama kundi kuu la kupinga Mkoloni,Mwanajeshi Mkuu R na Koinandu wanapanga tarehe ya kumuua hadharani ikiwa watampata msaliti ambaye aliyemsaliti Kihika (mpiganaji shujaa kutoka kijiji) miaka michache kabla ya Uhuru. 

## Wahusika
*Mpweke Mugo, shujaa wa makambi ya Uingereza ambapo yeye aliongoza mgomo wa njaa na yeye pia alijaribu kuzuia mlinzi wa kijiji ili asimpige mwanamke mjamzito hadi kifo. Ingawa yeye hudhaniwa kuwa shujaa katika kitabu chote, yeye ni msaliti wa Kihika aliyemsaliti kwa Waingereza katika tendo la ubinafsi ili kujiokoa.
*Gikonyo, seremala na mfanyibiashara ambaye ameoa Mumbi. Alikiri kuchukua kiapo cha upinzani wakati wa mkusanyiko katika kambi, alipotolewa mapema alipata kwamba mke wake alikuwa na mtoto pamoja na adui wake Karanja alipokuwa kambini.
*Mumbi, mke wa Gikonyo na dadake Kihika. Wakati Gikonyo alipokuwa jela mwishowe alazimishwa kulala na Karanja aliyekuwa mkuu wa kijiji maalumu kwa nguvu ya ukoloni kwa njia ya ushirikiano.
*Karanja, mshirikishi na Waingereza aliyeaminika kuwa msaliti aliyemsaliti Kihika
*Kihika, mpiganaji wa upinzani ambao waliteka kituo cha polisi na kuwaua Afisa wa Wilaya Robson kabla ya kupatikana na kunyongwa baada ya kusalitiwa na Mugo.
*John Thompson,mkuu wa utawala wa muingereza anayesimamia eneo la Kikuyu hasa Thabai ni Muingereza anayeshikilia  fikira za kiingereza na ana hujumu na kuwadharau waafrika.
George Saitoti

thumb|George Saitoti
**Prof George Kinuthia Saitoti** (3 Agosti 1945 - 10 Juni 2012) alikuwa mwanahisabati na mwanasiasa wa Kenya. Aliwahi kuwa Makamu wa Rais na alifariki akiwa Waziri wa Usalama wa Ndani.

## Wasifu na elimu 
Saitoti anayedaiwa kuwa Mmasai, lakini wapinzani na wadadisi wake wanasema alikuwa Mkikuyu.  kijugumu, Human Rights Watch walimshutumu kuchochea ghasia za kikabila katika Mkoa wa Rift Valley wakati wa uchaguzi mkuu wa Kenya wa mwaka 1992, vurugu ambayo ilielekezwa dhidi ya jamii ya Wakikuyu.

Alisomea Shule ya Upili ya Mang'u na alipata elimu yake ya shahada ya kwanza huko Marekani katika Chuo Kikuu cha Brandeis baada ya kulipiwa na Wien. Saitoti alipata PhD katika Hisabati kutoka Chuo Kikuu cha Warwick mwaka 1972 katika nyanja ya algebraic topology.

Tarehe 30 Agosti 2002, Saitoti aliondolewa kama Makamu wa Rais na Rais Daniel Arap Moi kwa utovu wa nidhamu; Saitoti aliondolewa katika nafasi yake kama Makamu Mwenyekiti wa Kenya African National Union (KANU)  Mahakama kuu ya Kenya iliamuru tarehe 31 Julai 2006 kuwa Saitoti haipaswi  kushtakiwa juu ya kashfa ya Goldenberg. Tarehe 15 Novemba 2006 alirudishwa kazini kama Waziri wa Elimu na rais Kibaki.

Katika Bunge lililotangazwa na Kibaki 8 Januari 2008, kufuatia utata wa Uchaguzi wa 2007, Saitoti alikuwa Waziri wa Usimamizi wa Majimbo na Usalama wa Ndani katika Ofisi ya Rais. Baada ya ugawaji madaraka kufikiwa kati ya Kibaki na Raila Odinga, wote ambao alidai ushindi katika uchaguzi wa 2007, Saitoti alihifadhi kazi yake katika Bunge la muungano lililotajwa tarehe 13 Aprili 2008.

Saitoti alitangaza nia yake ya kuwania kiti cha Rais wa Kenya mwaka 2012.

## Nafasi 
* Waziri wa Fedha (1983 - 1988)
* Makamu wa Rais (Mei 1989 - Desemba 1997)
* Waziri wa Mipango na Maendeleo ya Taifa (Desemba 1997 - Aprili 1999)
* Makamu wa Rais (Aprili 1999 - 30 Agosti 2002)
* Waziri wa Elimu (Januari 2003 - Novemba 2005)
* Waziri wa Elimu (7 Desemba 2005 - 13 Februari 2006)
* Waziri wa Elimu (Novemba 2006 - Januari 2008)
* Waziri wa Usimamizi wa Majimbo na Usalama wa Ndani (Januari 2008 - hadi Juni 10 2012 alipofariki kutokana na ajali ya ndege ya helikopta ya Polisi walipokuwa wanasafiri kuchangisha ujenzi wa kanisa katika eneobunge(jimbo) la Naibu Waziri wake Josua Ojode, ambaye pia alifariki katika ajali hii, pamoja na wasaidizi wao wawili na marubani wawili wa ndege hiyo.

## Marejeo 
## Viungo vya nje 
* http://www.parliament.go.ke/MPs/members_saitoti_prof_g.php 
* Utafiti
* About Kenya

Jamii:Waliozaliwa 1945
Jamii:Waliofariki 2012
Jamii:Wajumbe wa Bunge la Kenya
Jamii:Makamu wa rais wa Kenya
Annise Parker

thumbnail|Annise Parker
**Annise Danette Parker** (amezaliwa tar. 17 Mei 1956) ni meya mpya wa mji wa Houston jimboni Texas. Ni meya shoga wa kwanza wa mji mkubwa nchini Marekani. Wakati wa kampeni za uchaguzi alijulikana sana wakati huo alipojitangaza kuwa ni shoga. Parker ni mwanachama wa Chama cha Kidemokrasia na alikuwa ni mwanachama wa baraza la mji katika Houston.

## Viungo vya Nje 
* *Official website* 
* *Office of the City Controller for Houston official website*

Jamii:Wanasiasa wa Marekani
Jamii:Waliozaliwa 1956
Jamii:Watu walio hai
Caterina Murino

thumb|right|Caterina Murino.
**Caterina Murino** (amezaliwa 15 Septemba 1977)  ni mwigizaji wa Kiitaliano.

## Maisha na Taaluma 
Alizaliwa mjini Cagliari, Sardinia, nchini Italia. Yeye mwanzowe alitaka kuwa daktari, lakini alibadilisha kazi yake na kuingilia kazi ya upambe (beauty pageants) baada ya kutofaulu mtihani wa kiingilio wa kusomea udaktari. Yeye alikuwa nambari ya tano katika mashindano ya Miss Italy mnamo 1996.  Mwaka 1999 na 2000, alisomea masomo ya maigizo katika "Cinema of Theatre of Francesca de Sapio", na alionekana katika utayarishaji wa *Richard III*  na tamthiliya za lugha ya Kiitaliano. Ameanza kazi katika televisheni mwaka 2002. Yeye alipata umaarufu kote duniani baada kuigiza kama Solange mnamo [2006 kwenye kipindi cha James Bond [James Bond iitwayo *Casino Royale.* ]]

Yeye huzungumza Kiitalia, Kihispania, Kiingereza na Kifaransa.  Amekuwa anaoishi mjini Paris tangu mwaka wa 2004. Mwaka wake wa kuzaliwa unaripotiwa kuwa 1974 mara nyingine, ingawa tovuti yake rasmi inatoa mwaka wa 1977.

## Filamu alizoigiza 
* *Nowhere*  (2001)
* *Il Regalo Di Anita*  (2002)
* ''L'Enquête Corse*  (2004)
* *L'Amour aux Trousses*  (2004)
* *Elonora d'arborea*  (2005)
* *Les Bronzes 3*  (2005)
* *Vientos de agua* (2006)
* *Casino Royale* (2006)
* *St Trinian's* (2007)
* *Il seme della discordia* (2008)
* *The Garden of Eden*  (2008)
* *XIII'' (2009)

## Marejeo 
## Viungo vya nje 
* 

Jamii:Waliozaliwa 1977
Jamii:Watu walio hai
Jamii:Waigizaji filamu wa Italia
Jamii:Watu kutoka Cagliari
Chuo Kikuu cha Babcock

**Chuo Kikuu cha Babcock** ni chuo kikuu cha binafsi cha Kikristo, Nigeria inayomilikiwa na kuendeshwa na Kanisa la Waadventista Wasabato nchini Nigeria. Chuo kikuu kina umbali sawa kutoka Ibadan na Lagos. 

Uandikishaji ulikuwa 6,000 mwaka wa 2009. 

## Historia
Chuo Kikuu cha Babcock kilipewa jina la Marekani aitwaye Daudi C. Babcock, ambaye alianzisha kazi cha Waadventista Wasabato nchini Nigeria mwaka 1914. Alikuwa mjini Erunmu katika Oyo, Nigeia.

Chuo hiki kikuu kilianzishwa kama Chuo cha Waadventista Afrika Magharibi mwaka 1959, kikiwa na wanafunzi 7. Mwaka wa 1975, kilibadilishwa jina lake na kuwa Seminari ya Wasabato Afrika Magharibi. Chuo hiki kikuukilizinduliwa rasmi tarehe 20 Aprili 1999. 

## Maeneo ya elimu
Mipango ya kielimu katika Chuo Kikuu cha Babcock imeundwa katika shule nne na idara mbalimbali ambayo ni ya msingi ambapo mipango ya kufundisha, kujifunza na utafiti huundiwa. Kuna pia mipango ya kuanziha shule ya matibabu ambayo inaweza kuitwa Shule ya Utabibu ya Ben Carson. Sasa hivi Shule hii inaendesha shughuli za kutafuta fedha ili kukamilisha mradi wa Naira bilioni 3  Nazo ni:

* Kitivo cha Elimu &amp; Utu
** Idara ya Elimu na Mafunzo ya Kawaida
** Idara ya Historia na Mafunzo ya kitaifa
** Idara ya Lugha na fasihi
** Idara ya Kuwasiliana kwa umma
** Idara ya mafunzo ya dini
* Shule ya Sayansi ya Sheria na Usalama
** Idara ya Kimataifa ya Sheria
* Shule ya Usimamizi na Sayansi Sociaya Kijamiil Sciences
** Idara ya Akaunti
** Idara ya Usimamizi wa Biashara na soko
** Idara ya Uchumi, Benki na Fedha
** Idara ya Sayansi ya Siasa na Usimamizi wa Umma
* Shule ya Sayansi na Teknolojia
** Idara ya Kilimo
** Idara ya Msingi na Sayansi
** Idara ya Sayansi ya Kompyuta na Hisabati
** Idara ya Sayansi ya Afya

## Marejeo 
## Viungo vya nje
* Mtandao rasmi Chuo Kikuu cha Babcock  

Jamii:Vyuo vikuu vya Nigeria